Фарзона Хоҷаева: Ман фикр мекунам, агар ҷавон донишу кӯшиш дошта бошад, соҳибмақом мешавад. Аммо ман ба тариқи гузариш аз Шабакаи аввали телевизиони Тоҷикистон ба ҳукумати шаҳри Ваҳдат ба кор омадам. Ман ба қавли баъзеҳо, на “тағо” доштам ва на пуштибони дигар. Чун дар хонаводае таваллуд шудаам, ки падару модарам ҳарду ҳам омӯзгоранд. Шояд баъзеҳо шубҳа доранд, як духтаре ки дар деҳа ба воя расидаасту зиндагии хоксорона дорад, чӣ гуна метавонад ба мақом расад? Аммо ман боз мегӯям, ки дорандатарин наздикони Фарзона омӯзгоронанду зиндагиро бо ноне, ки бо нӯги қалам ёфтаанд, пеш мебаранд. Ба ҳама маълум аст, ки омӯзгор чӣ зиндагӣ дорад.